# Kohei Saito

Kohei Saito (japonès: 斎藤 幸平) (Tòquio, 31 de gener de 1987) és un filòsof japonès i professor a la Universitat de Tòquio que treballa l'ecologia i l'economia política des d'una perspectiva marxista. El seu èxit de vendes, Una nova manera de viure. El capital a l'era de l'antropocè, va provocar un ressorgiment de l'interès pel pensament marxista al Japó.

## Trajectòria

Després de graduar-se a la Shiba Junior & Senior High School (芝中学校・芝高等学校), una escola privada de Tòquio, Saito va estudiar primer a la Universitat de Tòquio i després a la Universitat Wesleyana del 2005 al 2009. Posteriorment, va començar els seus estudis de màster a la Universitat Lliure de Berlín i va fer el doctorat a la Universitat Humboldt.
El 2016, Saito va publicar el llibre Nature versus Capital. Marx's Ecology in his Unfinished Critique of Capitalism, que es basa en la seva tesi doctoral, on realitza la reconstrucció de la crítica ecològica del capitalisme de Karl Marx. L'any 2018 va guanyar el Deutscher Memorial Prize for Marxist Research que porta el nom d'Isaac Deutscher, esdevenint la persona més jove i la primera japonesa a rebre el premi, per la seva obra Karl Marx’s Ecosocialism: Capital, nature, and the unfinished critique of political economy.
Més endavant, Saito va ser investigador visitant a la Universitat de Califòrnia a Santa Bàrbara, i del 2017 al març de 2022 va ser professor associat a la Universitat Metropolitana d'Osaka.
El 2019, Saito va treballar en l'edició de les obres completes de Marx i Engels, Marx-Engels-Gesamtausgabe (MEGA) Volum IV/18, que incloïa diversos quaderns científics naturals de Marx.
Va ser nomenat professor associat a la Universitat de Tòquio l'abril de 2022. El seu volum publicat el 2020, Una nova manera de viure. El capital a l'era de l'antropocè, es va convertir en un best-seller inesperat al Japó venent més de 500.000 exemplars en dos anys.

## Traduccions al català

* Una nova manera de viure. El capital a l'era de l'antropocè (Tigre de Paper, 2022) ISBN 978-84-18705-44-1

## Referències

* 1 2 3 «Les visions ecosocialistes de Karl Marx – Una entrevista amb Kohei Saito». L'Accent, 25-09-2019. [Consulta: 26 juny 2023].
* ↑ de Vargas, Ferran. «Crisi climàtica, decreixement i «reformunisme»: Entrevista amb Kohei Saito». Catarsi Magazín, 20-02-2023. [Consulta: 22 febrer 2023].
* ↑ «Entrevista con Saito Kohei: "El capital en el Antropoceno" betseller de decrecimiento en Japón» (en castellà), 01-07-2022. [Consulta: 26 octubre 2022].
* ↑ NEWS, KYODO. «FEATURE: More young Japanese look to Marx amid pandemic, climate crisis». Kyodo News+. [Consulta: 20 octubre 2022].
* ↑ McCurry, Justin. «‘A new way of life’: the Marxist, post-capitalist, green manifesto captivating Japan» (en anglès). the Guardian, 09-09-2022. [Consulta: 20 octubre 2022].
* ↑ 斎藤, 幸平. «私の駒場とマルクス - 教養学部報 - 教養学部報». www.c.u-tokyo.ac.jp, 2022. [Consulta: 21 octubre 2022].
* ↑ 栄陽子. 留学奨学金と節約術: アメリカ留学にかかる費用 (en japonès). 三修社, 2008-01-25, p. 129. ISBN 978-4-384-02050-2.
* ↑ «Kohei Saito» (en anglès). researchmap.jp. [Consulta: 7 juliol 2022].
* ↑ «Kohei Saito» (en anglès). perlentaucher.de. [Consulta: 7 juliol 2022].
* ↑ «'Karl Marx's Ecosocialism' wins the 2018 Deutscher Prize» (en anglès). Climate and Capitalism, 25-11-2018. [Consulta: 7 juliol 2022].
* ↑ «斎藤幸平『大洪水の前に』待望の文庫化。発売即重版も決定！». プレスリリース・ニュースリリース配信シェアNo.1｜PR TIMES. [Consulta: 26 octubre 2022].
* ↑ «齋藤　幸平（サイトウ　コウヘイ） - 新任教員紹介». University of Tokyo Graduate School of Arts and Sciences. Arxivat de l'original el 17 d’abril 2022. [Consulta: 20 abril 2022].
* ↑ «More young Japanese look to Marx amid pandemic, climate crisis» (en anglès). Kyodo News, 05-09-2021. [Consulta: 7 juliol 2022].
* ↑ , 09-09-2022.
* ↑ Schmelzer, Matthias. «Degrowth is not austerity – it is actually just the opposite» (en anglès). www.aljazeera.com, 19-09-2022. [Consulta: 20 octubre 2022].
* ↑ Alerm, Misael. «Marx decreixentista». Directa, 27-03-2023. [Consulta: 30 abril 2023].

## Vegeu també

* Antropocè
* Decreixement